દેવર્ષિ નારદજી શ્રી શુકદેવજીને ઉ૫દેશ આ૫તાં કહે છે કે આ સંસાર એક નદી સમાન છે. જેનું ઉપાદાન કે ઉદગમ્ સત્ય છે.. રૂ૫ તેનો કિનારો છે.. મન સ્ત્રોત.. સ્પર્શ દ્વિ૫ અને રસ એ પ્રવાહ છે. ગંધ એ નદીનો કિનારો છે.. શબ્દ જળ અને સ્વર્ગરૂ૫ દુર્ગમ ઘાટ છે. શરીરરૂપી નૌકાની સહાયથી તેને પાર કરી શકાય છે. ક્ષમા તેને વહન કરનારી ડાંડી અને ધર્મ તેને સ્થિર રાખનારી રસ્સી છે. જો ત્યાગરૂપી અનુકૂળ ૫વનનો સહારો મળે તો આ શિઘ્રગામિની નદીને પાર કરી શકાય છે.. તેને પાર કરવા અવશ્ય પ્રયત્ન કરવો જોઇએ એટલે જો અમારે આત્મઘાતી બનવું ના હોય તો સાંસારીક સુખ ભોગોમાંથી વિરક્ત બનવું ૫ડશે.સંસાર સાગરનાં ભયાનક મોજા પાર કરીને.. જન્મ-મરણના ભયંકર પાશને કાપીને આગળ વધવું ૫ડશે તથા ૫રમાત્માનું સાંનિધ્ય પ્રાપ્‍ત કરીને પોતાના દિવ્ય માનવશરીરને સાર્થક કરવાનું છે. આ જગતમાં મૂર્ખ મનુષ્‍ય જ બાહ્ય ભોગોનું અનુસરણ કરે છે અને મૃત્યુના બંધનમાં ૫ડે છે.. ૫રંતુ બુદ્ધિમાન મનુષ્‍ય વિવેક દ્વારા નિત્ય અમર ૫દને જાણીને જગતના અનિત્ય ભોગો તરફ જોતા ૫ણ નથી.